Na temelju članka 120. Zakona o proračunu (“Narodne novine” broj 144/21) i članka 30. Statuta Općine Selnica („Službeni glasni Međimurske županije, broj 5/21 i 14/22) Općinsko vijeće Općine Selnica na \_\_\_. sjednici održanoj \_\_\_\_\_. godine, donijelo je

**O D L U K U**

**o dugoročnom zaduživanju Općine Selnica**

**za projekt Izgradnja kanalizacije na području Općine Selnica**

Članak 1.

Općinsko vijeće Općine Selnica je suglasno da se Općina Selnica kreditno zaduži za financiranje realizacije projekta Izgradnja kanalizacije na području Općine Selnica kod Hrvatske banke za obnovu i razvitak – „HBOR“, pod sljedećim uvjetima:

|  |  |
| --- | --- |
| 1. VRSTA KREDITA | Dugoročni kredit u eurima |
| 2. PROJEKT | Izgradnja kanalizacije na području Općine Selnica |
| 3. NAMJENA KREDITA | Građevinski radovi i usluga vođenja investicije |
| 4. KORISNIK KREDITA | Općina Selnica, Jelačićev trg 4, 40314 Selnica, OIB: 92185452390 |
| 5. KREDITOR | Hrvatska banka za obnovu i razvitak („HBOR“) – izravno kreditiranje putem programa kreditiranja Investicije javnog sektora |
| 6. IZNOS KREDITA: | 667.417,56 eura (s PDV-om) |
| 7. KRAJNJI ROK KORIŠTENJA KREDITA | Do 31.12.2025. godine |
| 8. OTPLATA KREDITA | 10 godina (bez počeka) |
| 9. ROK I NAČIN OTPLATE KREDITA | U 120 jednakih uzastopnih mjesečnih rata koje dospijevaju zadnjeg dana u mjesecu (1. rata dospijeva 31.01.2026. godine) |
| 10. KAMATNA STOPA | 3,05 % godišnje, fiksna |
| 11. INTERKALARNA KAMATA | U razdoblju korištenja kredita na iskorišteni iznos kredita obračunavat će se kamata po metodi i u visini redovne. Kamate se obračunavaju i naplaćuju kvartalno. |
| 12. ZATEZNA KAMATA | U skladu s važećom Odlukom o kamatnim stopama HBOR-a, promjenjiva |
| 13. NAKNADA ZA OBRADU KREDITA | 0,2% jednokratno, prije prvog korištenja |
| 14. NAKNADA ZA REZERVACIJU SREDSTAVA | Ne naplaćuje se |
| 15. PRIJEVREMENA OTPLATA KREDITA | Prijevremena otplata moguća je uz prethodnu pisanu obavijest HBOR-u te uključuje plaćanje naknade za prijevremeni povrat kredita. |
| 16. NAKNADA ZA PRIJEVREMNU OTPLATU KREDITA | 1% od svote prijevremeno otplaćene glavnice. Na primljena sredstva ESI fondova kojima se umanjuje glavnica kredita HBOR-a neće se obračunavati i naplaćivati naknada za prijevremeni povrat kredita |
| 17. INSTRUMENTI OSIGURANJA KREDITA | Standardni instrumenti osiguranja za ovu vrstu financiranja, uključujući, ali ne ograničavajući se na:  - Zadužnica Korisnika kredita |
| 18. PREDUVJETI KORIŠTENJA KREDITA I/ILI ODOBRENJA | Standardni preduvjeti za ovakvu vrstu financiranja što, među ostalim, uključuje:  - Dostava sveukupne projektne dokumentacije u skladu sa zahtjevima Kreditodavatelja;  - Dostavu svih dozvola, suglasnosti i rješenja potrebnih za gradnju;  - Dostavu instrumenata osiguranja;  - Plaćanje svih naknada Kreditodavatelja;  - Zahtjev za povlačenje kredita dostavljen s odgovarajućom dokumentacijom;  - Dostavu suglasnosti Vlade RH/Ministarstva financija za predmetno zaduženje kod HBOR-a |

Članak 2.

Ovlašćuje se općinski načelnik Općine Selnica za sklapanje ugovora s Kreditorom sukladno uvjetima iz članka 1. ove Odluke.

Članak 3.

Stupanjem na snagu ove Odluke prestaje važiti Odluka o dugoročnom zaduživanju Općine Selnica za projekt Izgradnja kanalizacije na području Općine Selnica („Službeni glasnik Međimurske županije“, broj 27/24).

Članak 4.

Ova Odluka stupa na snagu osam (8) dana od dana objave, a objavit će se u "Službenom glasniku Međimurske županije“.

**OPĆINSKO VIJEĆE OPĆINE SELNICA**

**PREDSJEDNIK OPĆINSKOG VIJEĆA**

Davor Debelec

KLASA:

URBROJ:

Selnica,